stanford-oval/wikipedia huggingface dataset:
קללת הכלים השבורים
ביקורות על הדו"ח וכותבו

כבר בשלבי עבודתו של עמנואל ולד על הדו"ח, וכן עם הצגת הדו"ח בפני המטה הכללי, תקפו את ולד אישים שונים שהדו"ח ביקר. דוברים שונים מתחו ביקורת על ולד, שלא הבין את המציאות הצבאית, שפרסם דברים שכבר היו ידועים ולא היה בהם חידוש, ושהמלצותיו אינן יישומיות.
רפאל איתן, שהיה הרמטכ"ל במלחמת שלום הגליל, צוטט בכותרת הראשית של העיתון מעריב ב-20 במאי 1986 כאומר: ”ולד הוא אקדמאי שלא יודע מה פירוש לזחול בקוצים תחת אש”. באותו גיליון צוטט גם האלוף במיל אביגדור בן-גל: ”צורת פרסום דו"ח ולד מעידה על נקמנותו”.
בדיון שהיה באותו יום בוועדת חוץ וביטחון בראשות חבר הכנסת אבא אבן, אמר שר הביטחון יצחק רבין: ”בדו"ח של ד"ר ולד יש ניתוח מעניין וגם עובדות מדאיגות על צה"ל”. גם בדיון עצמו טען רבין כי דבריו של ולד נכונים בחלקם.
בדיון בכנסת ב-30 בנובמבר 1987, בנושא "הודעת הממשלה בנושא פיגוע המחבלים בצפון", דרש חבר הכנסת מתתיהו פלד משר הביטחון יצחק רבין שצה"ל ינתח את דו"ח ולד, יסיק ממנו מסקנות ויפיק ממנו לקחים.
ביקורות על הדו"ח וכותבו > אזכורים מאוחרים

הספר הועלה מדי פעם על ידי כותבים שונים ובהקשרים שונים כדוגמה לביקורת מקיפה על צה"ל, ונגזרה ממנו ביקורת גם על משטרת ישראל.
לקריאה נוספת

ארגון גייסות – מה תקנה לניפוח מטות?, מערכות 70, ספטמבר 1951, עמ' 73
סא"ל בעז זלמנוביץ, ניפוח המפקדות – סכנה ברורה ומיידית, מערכות 425, יוני 2009, עמ' 40–48
ביאורים

↑  "איך" בלשונו של ולד.
↑  ולד מביא לדוגמה את פרויקט נערי רפול. בעקבות תחושת שליחות חינוכית הכתיב רפאל איתן לצה"ל יעד לא צבאי, הקצה משאבים נדירים למטרות שלא היו רק חסרות ערך צבאי, אלא שהיו מנוגדות לו, הביא לפיתוח תת-אוכלוסייה של בירוקרטים במדים שעסוקם בחינוך, בעבודה סוציאלית, בבריאות הנפש ובמנהלות שהוקמו על חשבון פעילות צבאית וכך התבצעה פעילות חינוכית על חשבון הכשרות ואימונים ומשאבים נגרעו מבניית הכוח היבשתי, אימונו ואחזקתו, לטובת מדיניות שיבוץ נוער שוליים ליחידות שדה, וזו הובילה לפגיעה מתמשכת בתפקוד, במורל, במשמעת ובליכוד של אותן יחידות ולהתגבשות סטנדרטים לא צבאיים של "מפקד-אומנת".
↑  ולד מסביר את עקרון פארטו, אך מבלי להשתמש בשמו.
הערות שוליים

↑  הוצאת (Westview Press) בשנת 1992, הוצאת (Routledge) בשנת 2019
↑  יוסף ולטר, ימין ושמאל מספקים אליבי, מעריב, 23 במאי 1986
וכן יוסף ולטר, אלוף מנחם עינן מונה לראש אג"א במקום אלוף חיים ארז, מעריב, 6 ביוני 1986
↑  בחלק נרחב מפרק זה נסמך ולד על המאמר: יעקב חסדאי, ‏מלחמת יום הכיפורים: הפתעה? ניצחון?, מערכות 275, אוגוסט 1980
↑  ר' ברברה טוכמן, מצעד האיוולת
1 2  דוד בן-גוריון, משה שרת, לוי אשכול, גולדה מאיר, יצחק רבין, מנחם בגין, יצחק שמיר ושמעון פרס
↑  פנחס לבון, משה דיין, עזר ויצמן, אריאל שרון ומשה ארנס
↑  ישראל גלילי, חיים בר-לב ורפאל איתן
↑  יהושע ביצור ויוסף ולטר, רפול: ולד הוא אקדמאי שלא יודע מה פירוש לזחול בקוצים תחת אש, מעריב, 20 במאי 1986
↑  יוסף ולטר, ינוש: צורת פרסום דו"ח ולד מעידה על נקמנותו, מעריב, 20 במאי 1986
↑  יהושע ביצור, רבין: בדו"ח של ד"ר ולד יש ניתוח מעניין וגם עובדות מדאיגות על צה"ל, מעריב, 21 במאי 1986
↑  הישיבה השלוש-מאות-ושבעים-ואחת של הכנסת האחת-עשרה יום שני, ט' בכסליו התשמ"ח (30 בנובמבר 1987) ירושלים, הכנסת, שעה 02:16
↑  לדוגמה:  עמוס הראל, פרשנות / כשצה"ל קדוש, כל ביקורת היא כפירה, באתר הארץ, 24 באפריל 2015
↑  כתבי יאיר צפורי / קללת הכלים השבורים של משטרת ישראל
| אמנות המלחמה |
| --- | --- | --- |
| אמנות המלחמה | טקטיקה • אופרטיבה צבאית • אסטרטגיה • דוקטרינה צבאית • תורת לחימה • הונאה |  |
| מושגי יסוד | לחימה • קרב • מערכה • מלחמה • מלחמה כוללת • מלחמת מנע • לוחמת חלל • לוחמה אווירית • לוחמה ימית • לוחמת תמרון • לוחמת שחיקה • לוחמה אסימטרית • מלחמה בטרור • מלחמת אזרחים • צבא |  |
| הוגים וספרים | סון דזה / אמנות המלחמה • וגטיוס / מדעי הצבא • קרל פון קלאוזביץ / על המלחמה • אלפרד פון שליפן • בזיל הנרי לידל הארט / אסטרטגיה של גישה עקיפה • מרטין ון קרפלד |  |
| טקטיקה ומערכים צבאיים | טקטיקה ומערכים צבאיים |  |
| מערכים צבאיים |  מערך ריבוע • פלנקס • טסטודו • אימפי |  |
| טקטיקה | מכה מקדימה • מלחמת בזק • מתקפת נגד • אדמה חרוכה • קרב בלימה • מצור • הסגר • תנועת מלקחיים • כיתור • איגוף • איגוף אנכי • מארב • תקיפה אווירית • הפצצה טקטית • דיכוי הגנה אווירית • הפצצה אסטרטגית • לוחמה בשטח בנוי • לוחמת מנהרות • לוחמת שריון • לוחמה הררית • לוחמה מדברית • לוחמה אמפיבית • לוחמה נגד צוללות • לוחמה ביולוגית • לוחמה כימית • לוחמת רשת ("סייבר") • לוחמה אלקטרונית • לוחמה פסיכולוגית • לוחמה משפטית • לוחמה כלכלית • לוחמה לא קונבנציונלית • הפרד ומשול • מבצעים מיוחדים • גרילה • טרור • מפת מבצע |  |
| טקטיקות של | פרשים • חי"ר • שריון • ארטילריה • לחימה אווירית • לחימה ימית |  |
| אסטרטגיה לאורך ההיסטוריה | אסטרטגיה לאורך ההיסטוריה |  |
| בעת העתיקה | הטקטיקה והאסטרטגיה היוונית • הטקטיקה והאסטרטגיה ההלניסטית • הטקטיקה והאסטרטגיה הרומית |  |
| בימי הביניים | הטקטיקה והאסטרטגיה המוסלמית • הטקטיקה והאסטרטגיה האירופאית בימי הביניים • הטקטיקה והאסטרטגיה המונגולית |  |
| בעת החדשה | הטקטיקה והאסטרטגיה האמריקאית בעת החדשה • הטקטיקה והאסטרטגיה גרמנית בעת החדשה • הטקטיקה והאסטרטגיה סובייטת בעת החדשה • הטקטיקה והאסטרטגיה האירופית בעת החדשה • הטקטיקה והאסטרטגיה במאה ה-20 |  |
| --- | --- |
בקרת זהויות :  VIAF: 309499207   WorldCat (עם VIAF): 309499207
ראשי תיבות בדיעבד

ראשי תיבות בדיעבד הם התייחסות למילה כאל ראשי תיבות, אף שלמעשה נוצרה בדרך אחרת, וראייתה כראשי התיבות נעשתה בדיעבד, לעיתים שנים רבות לאחר שנוצרה.
ראשי תיבות בדיעבד מקובלים כשעשוע לשון, ולעיתים הם מתקיימים כאטימולוגיה עממית.
במדרש

הפסוק הפותח את פרשת ויצא, "ויצא יעקב מבאר שבע וילך חרנה", נדרש כראשי תיבות המספרים סיפור: "ויצא יעקב צדיק אז ישא עשו קולו בבכי מיד בא אליפז רשע שהוא בן עשו וייתן יעקב לו כל חפציו רק נשאר המקל".
לגבי אמירת יהודה (בן יעקב אבינו): "מה נדבר ומה נצטדק", מפענחים חכמי התלמוד את המילה "נצטדק" כראשי תיבות של: נכונים, צדיקים, טהורים, דכים, קדושים;
לגבי אמירת דוד המלך כי קולל על ידי שמעי בן גרא "קללה נמרצת", מפענחים חכמי התלמוד את המילה "נמרצת" כראשי תיבות של: נואף, מואבי, רוצח, צורר, תועבה.
ראשי תיבות בדיעבד כאטימולוגיה עממית

"לעז" – על אף שמשמעותו של השורש לע"ז היא ככל הנראה "דבר סתום" או "מילים לא ברורות" (השוו לערבית: لغز לע'ז = חידה),[דרוש מקור] ועוד "בית יעקב מעם לועז" עם זר ,עם נכרי .בתקופה מאוחרת נדרשה המילה "לעז" כראשי תיבות של "לשון עם זר", וזאת על שום שנכתבה במקומות רבים עם גרשיים בתוכה, שהיו סימון מקובל להדגשת מילים מיוחדות, ולאו דווקא לראשי תיבות.
"תיקו" – מילה המופיעה בתלמוד כמילה ארמית שמקורה במילה "תיקום" (תעמוד), כלומר תעמוד השאלה ולא תוכרע. בפירוש התוספות יום טוב למסכת עדיות (ח, ז) נדרשה המילה כראשי תיבות של "תשבי יתרץ קושיות ובעיות".
המילים "ודו"ק", "וק"ל", כסיום של חידוש תלמודי אצל האחרונים, פורשו כראשי תיבות על שום סימון הגרשיים (פירושן המקורי הוא לא בראשי תיבות: ודקדק בדבר; והדבר קל): ודייק ותמצא קל (או: ועיין דבריי ותמצאם קלים; וקל להבין).
קרוב"ץ - מילה המופיעה רבות בספרי הפוסקים ככינוי לפיוט. במקור שיבוש של המילה 'קרובות' על שום שהפיוטים נאמרים בידי שליח הציבור, הדומה לכהן המקריב קרבן. בדיעבד ניתנו לה ראשי התיבות: קול רינה וישועה באהלי צדיקים.
האותיות נגה"ש המופיעות על הסביבון פורשו בדיעבד כראשי תיבות נס גדול היה שם, אך משמעותם המקורית הייתה לציין את מצב הזכייה של סכום ההימור, כשמשמעותן ביידיש היא: נישט = כלום (הפסד), גאנץ = הכל (זכייה) האלבּ = חצי (חצי זכייה) שטעל איין = העמד, הוסף [אחד] (המשתתף מוסיף מטבע לקופה). פירוש בדיעבד זה אף הביא להחלפת האות ש' באות פ' בארץ ישראל (נס גדול היה פה).
בצה"ל נפוץ פיענוח של ראשי תיבות בדיעבד. כך למשל פורשו ראשי התיבות מא"ג כ"מקלע אחיד גדודי", למרות שמקורם בצרפתית: Mitrailleuse d'Appui General (מקלע לשימוש כללי), או טנק המג"ח כ"מרכבת גיבורי חיל". המילה וואסח (במקור מערבית - وَسَخ, לכלוך) פוענחה כ"וואלה, סחתיין".
היישוב קלי"ה, נקרא על שם חברת "קליה", שנקראה על שם הקליום שבים המלח. ראשי התיבות בדיעבד הם עבור "קם לתחיה ים המוות". כמו כן, שם המושב נעמ"ה, על שום סמיכותו לכפר הערבי נועימה, שונה בדיעבד לראשי התיבות של "נוער עברי מיישב הבקעה".
המאכל סביח קיבל את שמו מהמילה "צבאח" הערבית, שמשמעותה בוקר, על שום שיהודי עיראק היו אוכלים אותו בבוקר שבת. סברה נוספת היא שהמאכל קרוי על שם הראשון שמכרו בישראל, סביח (צבי) חלבי. כיום נהוג להתייחס למילה כראשי תיבות של "סלט, ביצה, חציל" או של "סלט, ביצה, יותר חציל".
ראשי תיבות בדיעבד כשעשועי לשון

למילה "שבת" הוצעו ראשי התיבות הרקורסיביים "שינה בשבת תענוג"
אמת – אמת מארץ תצמח (תהלים פה, יב)
שנתיים לאחר הקמתו של המושב זרעית שונה שמו לכפר רוזנוולד, על שמו של נדבן יהודי-אמריקאי, ויליאם רוזנוולד. השם הלועזי עורר התנגדות עזה של התושבים, ולכן הציע יהודה זיו, שהיה יושב ראש ועדת השמות הממשלתית, לקבוע כי זרעית פירושו זכר רוזנוולד עמנו ישאר תמיד.
לשמותיהן של חברות תעופה רבות ניתנו ראשי תיבות בדיעבד, למטרות סאטיריות. "El Al", למשל, מוצגת כראשי התיבות Every Landing Always Late (כל נחיתה תמיד מתאחרת).
הוצעו ראשי תיבות סאטיריים הלועגים לערים ומועצות אזוריות, כמו נתניה (נשמה תזמיני ניידת, יש הרוגים), בת ים (בוא תרד, יש מכות), יפו (יריות פה ושם), סביון (סבא בקבר, ירשנו וילה נהדרת), ערד (ערבים, רוסים ודוסים), שוהם (שעמום והמון מיליונרים), חדרה (חמש דקות ראית הכול) ואלעד (אוף, למה עברתי דירה). כמו כן, הוצעו ראשי תיבות הומוריסטיים למונחים צה"ליים כמו גבעתי (גברים בלי עתיד תקועים יחד), נח"ל (נתקענו, חכו לגולני) או בסיס הקריה (קמתי, ראיתי, יאללה הביתה)
במונחים מקצועיים

שמו של נוהל התכנות RSS נוצר כראשי תיבות של המילים RDF Site Summary. לאחר מכן שונה פענוח ראשי התיבות ל"Rich Site Summary", ולאחר מכן גם ל"Really Simple Syndication".
בפוליטיקה

בשנת 1945 החלה צרפת להנפיק מטבע מיוחד לשימוש במושבותיה באפריקה, שנקרא פרנק CFA. האותיות CFA ציינו Colonies françaises d'Afrique (המושבות הצרפתיות של אפריקה). בשנות השישים (של המאה העשרים) קיבלו המושבות עצמאות, אך המשיכו להשתמש במטבע אחד ואף שימרו את שמו, אלא שהאותיות CFA פורשו מחדש כ-Communauté Financière Africaine (קהילה פיננסית אפריקאית).
ראו גם

גזירה לאחור
רקורסיה לשונית
נוטריקון
הערות שוליים

↑  גרשון שטרן, ילקוט הגרשוני, תרנ"ט, דף ז, באתר היברובוקס
↑  ספר בראשית, פרק מ"ד, פסוק ט"ז
↑  =זכים (מארמית).
↑  תלמוד בבלי, מסכת שבת, דף ק"ה, עמוד א'
↑  ספר מלכים א', פרק ב', פסוק ח'
↑  (תלמוד בבלי, מסכת שבת, דף ק"ה, עמוד א')
↑  בית יוסף, אורח חיים, סימן ס"ח; רבי אליהו בחור, ספר התשבי, ערך קרובץ.
↑  מתי נולד המשחק בסביבון?, באתר eureka.org.il
↑  ילקוט ראובני, פרשת ואתחנן
↑  עדי גרסיאל, בוא שם עברי, באתר ערוץ 7 (לקוח מגיליון בשבע מספר 141)
↑  רוביק רוזנטל, שק"ש חבל"ז אמל"ק – מדברים בראשי תיבות, עת-מול: דו-ירחון לתולדות עם-ישראל וארץ-ישראל 256, יד בן צבי, 2018.
מפלי הקרח פרבל

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  79°54′00″S 155°55′01″E﻿ / ﻿79.9°S 155.917°E﻿ / -79.9; 155.917
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפלי הקרח פרבל(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפלי הקרח פרבל
 
מפלי הקרח או מפלי הקרח פריבל (באנגלית: Prebble Icefalls) הם קבוצה של מפלי קרח בצד הדרום-מערבי של רמת חצות בהרי דרווין בארץ אואטס שבאנטארקטיקה.
המפלים מצויים בשני קרקסים קרחוניים גדולים, מדרום-מערב להר אליס.
גובהם של המפלים כ־900 מטרים.
היסטוריה > גילוי המפלים

המפלים התגלו על ידי משלחת החקר האנטארקטית של אוניברסיטת ויקטוריה בוולינגטון (Victoria University of Wellington Antarctic Expedition) שבניו זילנד, שהתקיימה בעונת המחקר (הקיץ האנטארקטי) של 1962 – 1963.
היסטוריה > מקור השם

המפלים נקראים על שמו של וו. א. פרבל (WM Prebble), שהיה גאולוג במשלחת.
רבלאנוואר

| --- | --- |

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת ציגאנד
 שטח:  16.5 קמ"ר
 אוכלוסייה:  ‏
  ‑ בכפר:  387 (1 בינואר 2024)
 קואורדינטות:  48°19′21″N 22°02′25″E﻿ / ﻿48.322530555556°N 22.040380555556°E﻿ / 48.322530555556; 22.040380555556 
 אזור זמן:  UTC +1
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.רבלאנוואר(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.רבלאנוואר  he tabBackground:;tabBorder:#aaa;defaultTab:0;
 
רבלאנוואר (בהונגרית: Révleányvár) הוא כפר קטן במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית רבלאנוואר נמצאת בירידה כבר שנים רבות מ-712 תושבים בשנת 1990 עד 423 תושבים בשנת 2018.
ברבלאנוואר הייתה קהילה יהודית קטנה
| שנה | כמות יהודים | כלל האוכלוסייה |
| --- | --- | --- |
| 1840 | 52 |  |
| 1880 | 141 | 775 |
| 1910 | 46 |  |
| 1920 | 42 |  |
| 1930 | 33 |  |
| 1941 | 24 | 1,213 |
מפלי טריברג

| --- | --- |

 מידע כללי
 מיקום:  גוטאך 
 סוג:  מפל מים 
 מידע נוסף
 מדינות באגן הניקוז:  גרמניה 
 קואורדינטות:  48°07′34″N 8°13′39″E﻿ / ﻿48.126111111111°N 8.2275°E﻿ / 48.126111111111; 8.2275
  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונימפלי טריברג(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונימפלי טריברג(למפת באדן-וירטמברג רגילה) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןמפלי טריברג(למפת באדן-וירטמברג מוגדלת) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןמפלי טריברג
 
מפלי טריברג
המפלים בשנת 1900 לערך, בטרם ביצוע הפיתוח התיירותי של סלילת השביל והגשרים
מפלי טריברג (בגרמנית: Triberger Wasserfälle) הם סדרה של מפלי מים רצופים הממוקמים בקרבת העיירה טריברג שביער השחור, במדינת באדן-וירטמברג, גרמניה. גובה המפלים הכולל הוא 163 מטרים, וביחד הם אחד המפלים הגבוהים ביותר בגרמניה (הגבוהים ביותר מחוץ להרי האלפים), והמפורסם שבהם. המפלים נחשבים בעיני רבים לאתר הטבע היפה ביותר במדינה.
מפלי טריברג מחולקים לשני חלקים עיקריים: המפלים העליונים הכוללים שלוש מדרגות סלע נמוכות יחסית, ומובילים את המים במדרון תלול מגובה 872 מטרים לגובה 856 מטרים מעל פני הים, והמפלים התחתונים הכוללים שבע מדרגות סלע גבוהות מגובה 805 מטרים ועד 713 מטרים מעל פני הים ובאורך כולל של כ-230 מטרים.
גאוגרפיה

מקור המים במפלים הוא בנהר הגוטאך (Gutach) המנקז אליו זרימות מהרמה של מרכז היער השחור ודרך מספר מדרגות סלעי גרניט אל תוך העמק המיוער בכיוון מרכז טריברג.
אזור מפלי טריברג הוא תוצר של שחיקת הקרקע והסלע מתקופת הפשרת הקרחונים האופיינית לאזור המדרון הצפון מזרחי של הרמה. המדרון התלול אופייני לאזורי שבר בעלי מבנה חרוטי והוא מתפרס בכיוון צפון מזרח בהתאם לקו השבר וזרימת הנהר גוטאך. באזור אגן הניקוז של המפלים ניתן למצוא מספר מפלים נוספים קטנים יותר שנוצרו גם הם בהשפעת שחיקת הקרקע ותנועת הקרחונים באזור קווי השבר, ביחד עם התחתרות הזרימה של הנהר.
פיתוח ותיירות

תיאודור הובר (Theodor Huber) סייר לראשונה במפלים בשנת 1805 בעזרת אמצעי טיפוס.
הפיתוח התיירותי של המפלים החל במחצית המאה ה-19 עם סלילת קו הרכבת של היער השחור ודרכי תעבורה וגישה נוספות. בשנת 1877 נערך במפלים ביקור של המשפחה המלכותית אשר כללה את וילהלם הראשון, קיסר גרמניה עצמו, וכן אשתו אוגוסטה ויקטוריה, קיסרית גרמניה ומלכת פרוסיה ובנו הנסיך, לימים פרידריך השלישי, קיסר גרמניה.
בשנת 1884 הייתה העיירה טריברג הראשונה בגרמניה שבה הותקנה תאורת רחוב חשמלית וזאת באמצעות ניצול כוח המים הנופלים במפל להנעת גנרטור. גם כיום מותקנות לאורך המפל, בהפרשי גובה של כ-100 מטר האחת מהשנייה, שתי טורבינות המפיקות 2.4 מיליון קוט"ש בשנה.
מסלול הסיור התיירותי לאורך המפלים סלול היטב וכולל שני גשרי עץ המאפשרים תנועה גם בימי החורף. המפלים הם יעד לביקור של כ-500,000 תיירים מדי שנה.
טריברג

טריברג (בגרמנית - Triberg im Schwarzwald) היא עיירה בת 4762 תושבים (דצמבר 2013) הצמודה למפלים. יש בה חנויות רבות של שעוני קוקייה והיא ידועה כ"בירת שעוני הקוקייה של היער השחור". את המפלים מבקרים יותר מחצי מיליון תיירים בשנה התורמים לכלכלתה. בטריברג נמצא גם שעון הקוקייה הגדול בעולם.
הכניסה למפלי טריברג
מפלי טריברג
טריברג
חנות שעוני קוקייה בטריברג
מוזיאון היער השחור בטריברג
הערות שוליים

↑  המפל הגבוה ביותר בגרמניה הוא מפל רותבאך שבבוואריה, שגובהו 470 מטר, אך הוא הרבה פחות נגיש לתיירים.
קצ'ואה

ערך זה עוסק בשפה. אם התכוונתם לעמים, ראו .
| --- | --- |
 מדינות:  ארגנטינה, צ'ילה, ברזיל, קולומביה, בוליביה, אקוודור ופרו.
 אזורים:  רכס האנדים
 דוברים:  כ-8 עד 12 מיליון
 שפת אם:  כמיליון
 כתב:  אלפבית לטיני
 משפחה:  קצ'ואה
 לאום:  בוליביה, פרו, קולומביה
 מוסד:  אינה מפוקחת על ידי אף גוף
 קוד שפה:  qu 
 קוד ISO 639-1:  qu 
 קוד ISO 639-2:  que 
 קוד ISO 639-3:  que 
 ראו גם:  שפה • כתב • רשימת שפות
 
קצ'ואה, או בשם אחר רונסימי (Quechua או Runasimi) היא קבוצת שפות, שבעבר שימשה כשפה הרשמית של אימפריית האינקה. כיום היא מדוברת בשפות וניבים שונים על ידי כ-8–12 מיליון אנשים. זו היא קבוצת השפות האמריקאיות הילידיות המדוברת ביותר בעולם, ובעיקר במדינות האנדים. קצ'ואה אף מדוברת בישראל על ידי מספר מצומצם של יהודים מפרו שעלו לישראל.
היסטוריה

מעט מאוד ידוע על ההיסטוריה של קצ'ואה לפני עלייתה של אימפריית האינקה, על אף שמניחים שהיא דוברה בסביבות פרו ואקוודור עוד לפני עליית האימפריה לשלטון. בתקופת האימפריה, שימשה קצ'ואה כשפה הרשמית של הממלכה ונכפתה על תושביה, ועל כן התרחבה לאזורים רבים בדרום אמריקה; כתוצאה מכך התפתחו ניבים רבים ושונים מאוד זה מזה.
גם לאחר הכיבוש הספרדי של האימפריה המשיכה השפה לשמש כשפה העיקרית באזור. הספרדים התייחסו אליה כשפה הכללית של הילידים ולמדו אותה כדי לתקשר איתם. הכנסייה הקתולית אימצה את הקצ'ואה כשפה שתשמש למיסיונריות נוצרית, ועל כן מיסיונרים ספרדים רבים למדו אותה ובאמצעותה הפיצו את עקרונות הנצרות.
מספר גורמים הובילו לירידה דרמטית בכמות דוברי השפה, אך הגורם העיקרי הוא מרד גדול של המקומיים נגד השלטון הספרדי בשנת 1780, בהנהגת טופאק אמארו השני. דיכוי המרד הוביל לאיסור על שימוש בשפה ועל התושבים הילידים נכפה מעבר לספרדית. אפילו שימושים נוצריים ומיסיונריים בקצ'ואה נאסרו על ידי השלטון. כתוצאה מכך מספר דוברי השפה צנח משמעותית, ועם השנים הפכה קצ'ואה למזוהה עם המעמד הנמוך של האוכלוסייה.
בעקבות התדמית הגרועה שדבקה בשפה קצ'ואה נשארה במשך שנים רבות שפה דבורה בעיקר ולא נכתבו בה כמעט יצירות ספרותיות. אחד מהטקסטים הבודדים הכתובים בשפה הוא כתב היד הוּאַרוֹצִ'ירִי(אנ') מהמאה ה-16, המתאר מיתוסים ומסורות דתיות ילידיות. לאחר שפרו קיבלה עצמאות במאה ה-18 מספר הדוברים גדל במעט, אך היא נשארה מוגבלת בעיקר לאזורים כפריים מבודדים. כיום לשפה מספר דוברים מוערך של כ-8–12 מיליון, והיא שפה רשמית בפרו, בוליביה ואקוודור.
הגיית השפה וכתיבתה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | סדקי | סדקי | ענבלי | ענבלי | וילוני | וילוני | חכי | חכי | בתר־מכתשי | בתר־מכתשי | מכתשי | מכתשי | דו־שפתי | דו־שפתי |
| אפי |  |  |  |  |  |  | ɲ |  |  |  | n |  | m |  |
| סותם |  |  |  | qʰ/ʼ |  | kʰ/ʼ |  |  |  |  |  | tʰ/ʼ |  | pʰ/ʼ |
| מחוכך |  |  |  |  |  |  |  |  |  | ʧʰ/ʼ |  |  |  |  |
| חוכך |  | h |  |  |  |  |  |  |  |  |  | s |  |  |
| מקורב (צדי) |  |  |  |  | w |  | j |  |  |  |  |  |  |  |
| מקורב (צדי) |  |  |  |  |  |  | ʎ |  |  |  | l |  |  |  |
| מקיש |  |  |  |  |  |  |  |  |  |  | ɾ |  |  |  |
* תוספת פונמה בהתאמה לסטנדרט
הערות שוליים

↑  Adelaar, William, Cambridge University Press, 2004
↑  University of Cumbria.   , 2010, The Religion of the Quechua., Overview of World Religions. Division of Religion and .Philosophy, University of Cumbria, ‏15\05\2018
↑  > "Peru | Country"., Ethnologue, ‏2018
| --- | --- |
בקרת זהויות :  NLI: 987007553300505171  BnF: cb11949781m (data)  GND: 4133214-3  LCCN: sh85109790  NDL: 00575996  NKC: ph172901 
תפוצת הקצ'ואה בעולם
קץ לגלות

קץ לגלות הוא אלבום סולו מספר 4 של הזמר יוצר החסידי אברהם פריד. האלבום יצא ב-1985 בחברת גל פז והוא מורכב משירים שאת רובם הלחין יוסי גרין.
רקע

האלבום יצא ב-1985 ובו 10 רצועות עם שירים חסידיים בעברית ואנגלית של גדולי המלחינים במוזיקה החסידית.
את השיר "וניקיתי" מבצע אברהם פריד בדואט עם עצמו כילד. השיר "שבח" הוא ביצוע מחדש של שיר מבית חסידות ויז'ניץ.
רשימת רצועות

| מס' | שם | משך |
| --- | --- | --- |
| 1. | לפניו  | 3:43 |
| 2. | goodbye golus  | 4:53 |
| 3. | קדש  | 5:04 |
| 4. | נגיל ונשיש  | 3:13 |
| 5. | וניקיתי  | 4:31 |
| 6. | אתה  | 4:21 |
| 7. | ותערב  | 5:54 |
| 8. | והיא שעמדה  | 4:19 |
| 9. | הבט  | 5:28 |
| 10. | שבח  | 4:17 |
השתתפו בהקלטות

אברהם פריד - שירה
רהיוליזאורוס

| רהיוליזאורוס |
| --- | --- |
שחזור של רהיוליזאורוס  רהיוליזאורוס בהשוואה לאדם
תקופה
קרטיקון עליון, 72.1–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: אבליזאוריים
סוג:: רהיוליזאורוס
מין:: Rahiolisaurus gujaratensis
שם מדעי
 Rahiolisaurus

רהיוליזאורוס (שם מדעי: Rahiolisaurus) הוא סוג של דינוזאור ממשפחת האבליזאוריים. הוא ידוע משרידים מתצורת למטה (Lameta Formation) שבמדינת גוג'ראט בהודו לאורך מדרגות דקאן. ממצאים אלה נאספו בשני שלדים, אחד ב-1995 ואחד ב-1997. הוא קרוי על שם הכפר רהולי (Rahioli) שעל יד האתר בו התגלה. הסוג תואר ב-2010 בידי החוקר פרננדו נובאס (אנ') וצוותו, והוא כלל מין אחד, Rahiolisaurus gujaratensis.
הרהיוליזאורוס היה דינוזאור דו-רגלי טורף בעל לסתות קצרות וראשים מחודדים וזרועות זעירות. במראהו דמה לראג'זאורוס ולמג'ונגזאורוס והוא הגיע על פי ההערכות לאורך 6.3 מטרים, 8 מטרים ואף 9.3 מטרים ומשקל של מעל 2 טונות.
הוא היה דומה בהתנהגותו כנראה לצבוע מודרני שאולי ניזון מנבלות והשתמש בלסתות הרחבות לפצח עצמות. עם זאת השיניים הקטנות יחסית מצביעות על עוצמת נשיכה ממוצעת שהגיעה כנראה לעוצמה של אלוזאורוס - של 750 ק"ג או 3,500 ניוטון.
דינוזאור זה התקיים בסוף הקרטיקון לפני 72.1 עד 66 מיליון שנה, עד הכחדת הקרטיקון הגדולה. לצידו חיו מינים נוספים של אבליזאורים, טיטאנוזאורים גדולים ודמויי תנינאים.
רבל סאן

| --- | --- |
אין תמונה חופשית
 לידה:  19 ביוני 1978 (בן 46) ארצות הברית
 שם לידה:  יואל קווינגטון
 שם במה:  רבל סאן (Rebel Sun) A7
 מוקד פעילות:  ישראל 
 עיסוק:  ראפר, מפיק מוזיקלי
 שפה מועדפת:  עברית 
 שיתופי פעולה בולטים:  קולולוש, לוסיל קרו, סגול 59
 מספר צאצאים:  2 
 
יואל ג'ייסון קווינגטון (באנגלית: Joel Jason Covington; נולד ב-19 ביוני 1978), ידוע בשם הבמה רבל סאן (Rebel Sun), או לעיתים כ-A7, הוא ראפר ומפיק מוזיקלי ישראלי-אמריקאי.
ביוגרפיה

ב-2003 הקים את להקת "קולולוש". ההרכב משלב את סגנונות ההיפ-הופ, הג'אז והפאנק. במהלך שנות פעילותם, שיתפו פעולה עם אמנים כגון אמן הג'אז האמריקאי באני סיגלר, דייוויד אייבורי ואמנים בינלאומיים נוספים. ב-2006 הוציאו קולולוש את הסינגל "Fight Rebel Sun", השיר הוקלט כחלק ממאבק להשארתו של רבל סאן בישראל. לבסוף, הצליח המאבק והראפר ומשפחתו קיבלו אזרחות ישראלית.
ב-2008 הוציא יחד עם מארקי פונק את המיני-אלבום "Elements EP", תחת חסותה של חברת התקליטים "Agitpop Records".
ב-2010 הקים את הרכב ההיפ הופ "לוסיל קרו". במהלך שנות פעילותו, הופיע ההרכב במקומות שונים ברחבי העולם.
ב-2012 הוציא את המיני-אלבום "Blasphemy EP", יחד עם המפיק פלאסגא. האלבום יצא דרך חברת התקליטים "Raw Tapes".
החל מ-2015, לקח רבל סאן חלק בקולקטיב המפיקים המוזיקליים "LBT".
חיים אישיים

יואל קווינגטון נולד ב-1978 בארצות הברית. ב-1999, עלה יחד עם משפחתו לארץ ישראל. ב-2006, עמדו קווינגטון, אשתו ושתי בנותיו בפני גירוש מישראל. בסופו של דבר, בשנת 2007, קווינגטון ומשפחתו קיבלו אזרחות ישראלית.
קסאמה

| --- | --- |
קסאמה
קסאמה
 מדינה:  זמביה זמביה
 מחוז:  הצפון
 נפה:  קסאמה
 גובה:  1,330 מטרים
 אוכלוסייה:  ‏
  ‑ בעיר:  101,845 (16 באוקטובר 2010)
 קואורדינטות:  10°12′42″S 31°10′42″E﻿ / ﻿10.211666666667°S 31.178333333333°E﻿ / -10.211666666667; 31.178333333333 
 אזור זמן:  UTC +2
  מפת מיקום  מפה מפורטת   (למפת זמביה מוגדלת) לוסקה מפל ויקטוריה נדולה צ'יפאטה מונגו אנגולה נמיביה זימבבואה מוזמביק מ ל א ו ו י  טנזניה הרפובליקה הדמוקרטית של קונגו קסאמה(למפת זמביה רגילה) לוסקה מפל ויקטוריה נדולה צ'יפאטה מונגו אנגולה נמיביה זימבבואה מוזמביק מ ל א ו ו י  טנזניה הרפובליקה הדמוקרטית של קונגו קסאמה  he tabBackground:;tabBorder:#aaa;defaultTab:0;
קסאמה (באנגלית: Kasama) היא עיר במחוז הצפון (אנ') של זמביה ובירת נפת קסאמה (אנ'). נכון למפקד האוכלוסין בשנת 2010 מספר תושבי העיר עמד על 101,845 נפש.
היסטוריה

קסאמה נמצא בלב ליבה של הקבוצה האתנית/שבט במבה (אנ') ראש השבט והצ'יף הראשי הוא צ'יטימוקולו (אנ'). מפקדתו נמצאת כ־9 קילומטרים מהעיר ממלולה, הנמצאת כ־51 קילומטרים ממזרח למרכז העיר קסאמה.
בשנים 1898/1899 חל משבר ברצף הירושה של הצ'יף צ'יטימוקולו דבר שהביא לכך שהבישוף ג'וזף 'מוטו מוטו' דופונט (אנ') הצרפתי, קיבל את הסכמת ראשי תת-השבטים של בני במבה להמשיך את ירושתו של הצ'יף צ'יטימוקולו.
באותן שנים חברת דרום אפריקה הבריטית (באנגלית: British South Africa Company או בקיצור BSAC) שהייתה חברה פרטית קולוניאלית, שפעלה בחסות האימפריה הבריטית בשלהי המאה ה-19 ובראשית המאה ה-20. שמה לעצמה מטרה לנצל את עושרם של חבלי הארץ הריקים משלטון ממשי אשר השתרעו במרכז אפריקה הדרומית, חבלי ארץ אשר יכונו לימים רודזיה ומאוחר יותר זמביה. כדי למנוע שפיכות דמים פנה הבישוף דופונט, למנהל הקולוניאלי הבריטי בצפון מזרח רודזיה (אנ'), רוברט קודרינגטון (אנ') וסיכם אתו שיוכל להשתלט על האזור. בהמשך להסכמות אלה קודרינגטון הקים במקום בומה (אנ') Boma שלימים נקרא קסאמה. בסופו של דבר העיר הפכה לעיר הגדולה והדומיננטית בצפון רודזיה, ואחר כך, זמביה.